
Cum iam in eo esset ut Patauina peruetus Vniuersitas octaui aetatis 
suae saeculi ortum beatissimum celebraret sollemnibus festis, Maria Papa- 
faua quae ex amplissimo Perusino genere in familiam Carrariensium nobi- 
hssimam nupsit et Patauinae ciuitati est inserta , ut memoriam antiquorum 
temporum replicaret , consilium cepit litteras accuratius typis mandandi quas 
extrema aetale iiij a. d. Kal. Decembres an. MCCCLXXIII Franciscus 
Petrarcha ad Franciscum Carrariensem misit, qui ad gubernacula Patauinae 
rei publicae sedebat . In his enim litteris et de Athenaeo uel Studio , ut 
maiores nostri aiebant , quod pari amore duo illi uiri complectebantur , 
facta est mentio } et de subtiliori scientia et cognitione rerum, qua ornati 
doctores nostri in doctrinae studiis excellebant , (cf . p. 18 , i<? , 42 sqq.) 
et per ora hominum , ut Ennianis utar uerbis , uolabant . Cum consilium 
probassem, me editoris fungi miinere illustris femina uoluit . Ego uero 
in re perficienda , propter rationem breuitatis ac temporis codicibus prae- 
termissis, quiin bybliothecis exteris adseruantur , praeter unum Matritensem 
bybliothecae Nationalis signatum O. 107. /75??, cuius exemplar radiis solis 
expressum Victorius Rossi, uir amicissimiis et his studiis deditus , mihi 
Romae commodauit , ad eos me codices conuerti qui in Italia praesto erant: 
ex quibus omnibus duos potissimum selegi, quos quidein duces sequerer , om- 
nium antiquissimos , Florentinos : alterum bybliothecae Nationalis signatum 
C. j. 2j6o, alterum bybliothecae Laurentianae , signatum Acq . e Doni 
266; codicem etiam Venetum , Marcianum 1547 , in subsidium uocaui ; 
omnes cum editione principe emissa Venetiis a . MDI per Simonem De Luere 
contuli , hisque copiis instructus libdlum emendaui , editionem confeci . Vbi- 
cumque uero duo Florentini codices dissidebant , lectionem codicis byblioihe- 
cae Nationalis praetuli ; cuius rei causam probabilem doctis existimatoribus 
suppeditabunt uariae lectiones loci byblici p . 28. 2) laudati . 

De re ortographica quam uocanl , eam scripturam , quae in libris Pe- 
trarchae ipsius manu scriptis tradita est , quatenus potui , diligenter restitui ; 
quod ad orationis distinctionem attinet , notas et rationem nostri temporis 
sum secutus . 

Scr. Pataui a. d. III. Nonas Maias 

Vincentius Vssani 

udum tibi, uir clarissime, scriberem . Et tuo more 
tu interdum me leniter admones, et indignum 
esse uideo inter tot mediocrum et magnorum no~ 
mina preteriri tuum nomen, et paternis et tuis beneficijs ita 
de me meritum, ut nunquam michi e memoria delabi sine 5 
ingenti possit ingratitudine, nec unquam certe hactenus 
lapsum sit. Scribere igitur est animus, sed unde incipiam 
quero nec inuenio. Nam neque unus aditus ad intentum, 
et pluralitas herere animum cogit ut ambiguum in biuio 
uiatorem. Hinc crebra nimis in me liberalitas tua ad agen- 10 
das gratias stilum uocat, et est sane mos percelebris, su- 
sceptis amicorum et maxime principum muneribus, grates 
agere, quem aliquandiu ipse tecumtenui, donec perpetuis 
et in dies auctis beneficijs atque honoribus tuis pressus, 
et pro rebus uerba remittere ingenuo pudore prohibitus, 15 
munerum magnitudinem quam sermone non assequor, mente 
complecti memorique silentio metiri potius quam uerbis 
inanibus consilium cepi. 

A Hinc 



Hinc exclusus uertor ad amplissimam pronamque ma- 
teriam tuarum laudum. Nam et hic quoque nonnullorum 
mos est principes laudare, quod et ipse nonnunquam feci, 
non tam laudati gratie quam ueritati obsequens et uirtutem 
5 laudum stimulis excitans, quibus nichil generosum animum 
urgere potentius. Qua in re hinc laudantis adulatio, hinc 
uel maxime inconstantia me offendit. Sunt enim et qui 
indignos laudent et qui laudatos mira mox animi leuitate 
uituperent, quo nichil inhonestius, nichil est turpius. In 

io quo quidem maxime Ciceronem noto usque adeo ut quem 
inter omnes scriptores gentium miror ac diligo, in hoc uno 
pene oderim : ita ille aliquos, sed in primis Julium Cesa- 
rem, laudum fasce dicam an preconio onerat anhonorat, 
eundemque post probris ac maledictis insequitur. Lege 

15 illius epistolas ad Quintum fratrem : omnia ibi de Cesare 
honorifice dicuntur atque amice . Eiusdem ad Athicum 
epistolas percurre: prima ibi ambigua, ultima queque odiosa 
uidebis et infamia. Lege ipsius orationes quas uel ad ipsum 
Cesarem uel eo presente ad senatum habuit: tante ibi ce- 

20 saree laudes sunt, ut nec mortali debite nec a mortali 
profecte ingenio uideantur. Sed progredere, lege libros 
Officiorum orationesque philippicas : inuenies nec affectibus 
odia nec laudibus inferiora conuitia, utque sit indignior 
hec tanta uarietas, uiuenti laus et defuncto uituperatio omnis 

25 attribuitur. Pati possem equanimius, si uiuum uituperasset 
extinctumque laudasset. Solet enim mors inuidiam atque 
odium uel extinguere uel aleuiare. Habet tamen, sortem 
suam quo soletur, Cesar unum ex omnibus magnum comi- 
tem nepotem filiumque suum adoptiuum Cesarem Augustum, 

30 qui, licetuirtute minor bellica, certe imperio maior fuit, cui 

im- 



3 
immodice laudato Cicero idem in hoc animosior uiuo etiam 
et ad ipsum scribens immodice maledixit. (*) Inuitus de 
dilecto michi uiro maximo hec loquor, sed dilectior et 
maior est ueritas. Equidem sic esse doleo, sed sic est. 
Nec sum dubius ad hec illum, si adsit, suo illo omnipo- 5 
tenti eloquio facile responsurum, sed uerbis ueritas non 
mutatur. 

Id michi nequaquam euenturum reor ut morbo animi 
laudata uituperem. Verum, ut unde digressus eram , re~ 
deam, hac ad tuum colloquium ingressuro, illud occur- 10 
rit in limine: etsi uera uirtus dignam gloriam non recu- 
set, eamque uel inuitam ut corpus umbra sequi soleat, 
hicuirtamen, quod indicijs multis percipere potuisti, pre- 
sens argui maluerit quam laudari, multoque facilius fuerit 
iustis hunc reprehensionibus quam ueris etiam laudibus 15 
promereri. Quid igitur faciam ? quo me vertam ? Quem 
laudare sum ueritus, reprehendere non uererer, si tam lata 
esset reprehendendi materia quam laudandi . Est, fateor, 
conditio ista mortalium, ut nullus omnino sit irreprehensi- 
bilis. Ille perfectus atque optimus dici potest, qui paruis 20 
ac paucis obnoxius est. Age ergo gratias deo, qui te talem 
fecit, ut si equis ingenijs reprehensor tuus laudatorque con- 
uenerint, multo disertior sit laudator, sicut e duobus agri- 
colis et arte equis et robore ille apparebit insignior cui aruum 
sors dedit uberius, e duobus sicut nautis omni ex parte pa- 25 
ribus felicior erit illius nauigatio cui prosperiores aure fue- 
rint et mare tranquillius. 

Vt te autem reprehendere et hanc colloquij literalis ma- 

A 2 te- 



(1) Cf. Pseudocic, Epist. ad Octau . 



4 
teriam eligere decrevissem , nil in te reprehensione dignum 
noveram, nisi unum illud de quo aliquando multa tecum 
nullo teste disserui. Qua in re, si humiles ac fideles monitus 
meos exaudire dignabere, rem haud dubie et corpori et 
5 anime et fame tue presenti et uenture glorie saluberrimam 
feceris, unde, ut ita ego te nunc alloquar, sicut in campo 
thesalico Cesarem Crastinus alloquitur, aut michi uiuo aut 
mortuo gratias agas 0) . Hic non agam pluribus . Intelligenti 
enim et scienti omnia quid opus est uerbis ? Scis quid 

io uelim, et nil nisi bonum tuum uelle debeo aut possum , 

teque hoc ipsum scire non sum dubius . Sed et hec transeo 

sciens nec michi honestas nec tibi placitas esse blanditias. 

Que cum ita sint, labor, ut uideo, michi nunc histo- 

rie longioris eripitur, quod et tibi , ut dixi, minime pla- 

15 citura et publice omnibus nota est, ut sub ipsum scilicet 
adolescentie tue florem glorioso et magnanimo patre spo- 
liatus, sub quo preclara omnia atque magnifica discere et 
doctrina poteras et exempio, eo ipso tempore, quo rectoris 
adhuc uel maxime indigus uidebaris, ad regimen omnium 

20 conscendisti, commissamque tibi rem publicam , immaturo(s) 
superante annos industria, tanta maturitate tamque senili 
consilio rexisti , ut in primis nullus tumultus in patria 
tanta mutatione rerum , nulli motus exarserint, ex multa 
dehinc inopia, quam eris insuper alieni pondus urgebat, 

25 breui ad magnas diuitias peruenires; ut deinde paulatim et 
etate et experientia rerum crescens, non ciuibus tantum 
tuis egregium te rectorem, sed exemplar aliarum urbium 
rectoribus exhiberes, ita ut sepe ego finitimos populos tibi 

su- 



(1) Cf. Caes., B. C. III. 91. 3. 

subesse uotis optantes audierim et tibi subditis inuidentes ; 
ut tu interim , nec tumide insolentie nec inerti deditus uolup- 
tati, in hoc unum uigilantissimo studio incubueris , ut te 
omnes agnoscerent sine desidia tranquillum, sine superbia 
gloriosum, utque in te modestia cum magnanimitate con- 5 
tenderet. Inter multa igitur decora, cum te pene ex equo 
etiam minimis adeundum incredibili humanitate prestares, 
filias tamen tuas conquisitis ab extremo terre preclarissimis 
nuptijs collocasti; perque idem tempus, quamuis ante alios 
quietis publice studiosus, quod nunquam tamen aut populo, 10 
dum ciuitas communi consilio regebatur, aut cuiquam tuo- 
rum, dum tam diu frena rei publice tenuerunt, in animum 
uenit, soius tu patrijs in finibus oportunis locis arces multas 
ac ualidas erexisti; atque ad summam sic te in omnibus ha- 
buisti , ut et ciues te duce liberi fuerint ac securi, nec ullius 15 
sanguis innoxius funderetur, uicinosque omnes uel metu uel 
amore tueque uirtutis admiratione pacaueris, totque iam per 
annos florentem patriam serena tranquillitate et constanti 
pace tenueris, donec tandem aduersarius humani generis, 
hostis pacis, unde tale nil timebas, bellum tibi repente 20 
grauissimum excitauit, quod - tantus amor pacis - intrepidus 
excepisti diuque ingenti animo gessisti, speratis licet desti- 
tutus auxilijs ; cumque tibi id utilius uisum esset, pacem 
pristinam alto consilio reformasti , uno ex actu laudem ge- 
minam et fortitudinis et prudentie consecutus. Hec, in- 25 
quam, et similia multa pretereo, quibus te omnibus tue rei- 
publice aliarumque multarum rectoribus magno spatio rebus 
ipsis nec tam tuo quidem quam omnium iudicio pretulisti. 
Quod si te igitur gloriosius laudare blandum, cum 
res ipsa te laudet, et reprehendere superuacuum reor: et, 30 

A 3 ubi 



ubi loqui cepi, inexpleto sermone silentium indecorum: 
quid in animum uenit, dicam: ut describam scilicet quod 
tibi sine ulla descriptione notissimum credo; sed scienti 
etiam interdum confert admonitio, dum mens, ipsa bene 
5 sibi conscia, in eorum, que probe nouit et frequenter exer- 
cuit, memoriam aliquo memorante reducitur, et quo pas- 
sibus suis ibat, aliene lingue stimulis urgetur. Describam 
ergo quod sciunt pene omnes, sed dissimulant: qualis esse 
debeat cui sue patrie cura commissa est. Quo impleri libros 

io posse non sum nescius, ego epistolam implesse contentus 
ero: plus enim quibusdam una uox quam alijs uerba lon- 
gissima profuerunt, maiorque est uis in animo audientis 
quam m eloquio perorantis, quisquis ille sit. Nempe, ut 
repetam quod dicere soleo, fauilla interior sit oportet, quam 

15 flando excites et in flammam erigas. Alioquin extinctum 
in cinerem nequicquam flaueris. Spero ego, imo quidem 
scio, in te non modo fauillas consopitas sed lucidas et ar- 
dentes, flammamque insuper uirtutis eximiam et capacem 
omnis boni animum , cui omnium, que audierit, nichil exci- 

20 dere soleat. Sensi quantum epistola una, clara illa quidem 
et que claro texta erat ingenio , Marci scilicet Bruti ad Mar- 
cum Tullium Ciceronem, tibi animum accenderit ad uirtu- 
temW, ut diu uix aliud loqui posses; et sepe tacitus mecum 
dixi: hic, nisi uirtutis esset amicus, nunquam tam uehe- 

25 menter hoc tam breui uirtuoso licet elogio moueretur. Sepe 
etiam ipse michi gratiam habui qui tibi illam epistolam 
procurassem et obliuione senioque obrutam renouassem. 
Ante tamen quam aggrediar quod institui, uerbum 

u- 

(1) Cf. Epist. ad Brut. I. 4%. 



7 
unum Ciceronis ipsius tibi, ut arbitror, non ignotum in- 
seram, quo auidius audias qualis esse debeat rei publice 
gubernator, cum prius audieris quam et ipse deo carus 
quamque deo cara sit ipsa res publica. Ille ergo rei publice 
libro sexto W : Quo sis , Africane, inquit, alacrior ad tutan- 5 
dam rem publicam , sic habeto : omnibus qui patriam conserua- 
uerint adiuuerint auxerint , certum esse in celo diffinitum /0- 
cum, ubi beati euo sempiterno fruantur . Nichil est enim illi 
principi deo qui omnem mundum regit , quod qnidem in terris 
fiat acceptius , quam concilia cetusque hominum iure sociati, que 10 
ciuitates appellantur . Harum rectores et conseruatores hinc pro- 
fecti huc reuertuntur . Erat autem fictum illud in celi arce col- 
loquium . Quis igitur nisi ualde duri cordis et uirtutis osor 
felicitatisque contemptor non hos appetat labores et hec pre- 
mia? Quamuis enim paganus sit qui loquitur, non abhorrens 15 
tamen est a cristiana ueritate ac religione sententia, etsi 
in creatione hominum siue animarum diuersus sit eorum 
loquendi modus et noster. 

Nunc peragam quod promisi: et qualis esse debeat patrie 
rector, expediam , ut hoc uelut in speculo tete intuens, ubi 20 
te talem uideris, qualem dico, quod persepe facies, gaudeas, 
et uirtutum bonorumque omnium largitori deuotior fias at- 
que in dies obsequentior, et ingenti nisu per difficultatum 
obices assurgas usque ad illum gradum, quo ire altius iam 
non possis; si quando autem deesse tibi aliquid senseris, 25 
faciem ipse tuam , ut si dicam, perfrices et manu operum 
fame frontem tergas teque ipso formosior uel certe nitidior 
fieri cures . 

A 4 Sit 

(1) Cf. 13. 



Sit ergo hic rector in primis amabilis nec bonis for- 
midabilis; malis enim formidabilis necessario sit oportet, 
si iustitie est amicus. Non enim sine causa gladium portat , 
dei enim minister est , ut ait apostolus (0. Nichil est enim 
5 stultius, nichil a principatus stabilitate remotius quam 
uelle ab omnibus formidari, quamuis quidam et ueterum 
principum et nouorum nil magis optauerint quam timeri, 
et nulla re alia posse imperium teneri quam metu et cru- 
delitate crediderint, quod nominatim de Maximino impe- 

10 ratore barbarico lectum est( 2 ). Quorum opinionibus nichil 
est a ueritate remotius. Amari expedit nontimeri, nisi eo 
modo forsitan quo pius filius bonum patrem timet : omnis 
metus alius eorum proposito est aduersus. Regnare enim 
diu uolunt securique uitam agere: utrique contrarium est 

15 metui , utrique consentaneum est diligi. Et diuturnitatem 
et securitatem aufert metus, confert utramque beniuolentia, 
quoque plus fidei dicto sit, audiendus Cicero, imo quidem 
Ciceronis ore loquens ueritas audienda est. Omnium, inquitO), 
rerum nec aptius est quicquam ad opes tuendas ac tenendas quam 

20 diligi , nec alienius quam titneri, nec multo post (4) : Malus 
enim, inquit, custos diuturnitatis metus contraque beniuolentia 
fidelis uel ad perpetuilatem , utque esse sibi rem cordi scias , 
idem alibi(s): Canim esse ciuem, bene de re publica mereri , 
laudari , coli , diligi gloriosum est ; metui uero et odio esse 

25 inuidiosum detestabile imbecille caducum. 

lam loqui de securitate non attinet, quam metu tolli 
atque extingui nemo tam rudis ignarusque rerum est qui 

ne- 



(1) Cf. Rom. 13. 4, (2) Cf. Hist. Aug. XVIIII. 8. 8. 

(3) (4) Cf. De off. II. 7. 23. (5) Cf. Phii. I. 14. 33- 



9 
nesciat. Hic occurritur a quibusdam metum hunc in sub- 
ciitis esse non in regnante <af) firmantibus, quo non ipsius 
sed illorum securitas quatiatur. Quibus ego pro responso 
notissimum illud obijciam Laberij, equitis romani, docti uiri 
ac prudentis, in Julium Cesarem : Necesse est multos timeat 5 
quem multi timent^). Quod dictum quo plus habeat ui- 
rium, dicto alio simili et ipsius, quem sepe nomino, Cice- 
ronis auctoritate firmandum est. Etenim, inquit ( 2 ) , qui se 
metui uolent, a quihus metuantnr eosdem metuaut ipsi necesse 
est . Huius sententie rationem, ne nos imitari pudeat, ab 10 
Ennio mutuatur. Preclare enim , inquit (3) , Ennius : Qiiem 
metuunt oderunt, quem quisque odit , perisse expetit . Addo 
ego : quod quisque expetit , fieri studet; ad quod multi 
autem ualidis urgentur affectibus, uix differri potest. 

Que quamuis ita sint, fuerunt tamen et sunt usque 15 
hodie qui dicant: Oderint dum metuanl . Fuit hoc Atrei uer- 
bum crudelissimi tyranni ab Euripide relatum (4) . Id quoti- 
diano usu Gaius Caligula nichil(o) Atreo mitior suum fecit(s), 
nec inuentori faustum nec sequacibus . Quo etiam uti so- 
litum Julium Cesarem opinari aliqui et dicere uoluerunt. 20 
Mirum certe si uerum, nam ipse quidem, preter glorie et 
imperij appetitum, in quo multus, ne dicam nimius, fuit, 
omnia fecit, quibus esset amabilis potius quam timendus, 
quadam hinc mansuetudine atque clementia, hinc munifi- 
centia et liberalitate mirabili, cum e toto imperio omni- 25 
busque uictorijs nichii sibi retinuerit, quod magni testantur 

au- 



(1) Cf. Macr. II. 7. 24. (2) Cf. De off. II. 7. 24. 

(3) De off. II. 7. 23. (4) Cic. Cf. Deoff. I. 28. 97 + III. 21. 82. 

(5) Cf. Suet., Cal. 30. 

autores, preter dispensandi potestatem : ad ueniam uero 
tam facilis fuerit, ut de eo Cicero idem (*) scribat quod 
nichil soleret nisi iniurias obliuisci. Nobile quidem uindicte 
genus est parcere, nobilissimum obliuisci, ut id sibi pro 

5 summo nature bono suus ille nunc amicus nunc hostis at- 
tribuat . Quid multa ? usque adeo his uirtutibus , ut sileam 
reliquas, abundans fuit ut nemo magis, etsi ex his premia 
non sat digna perceperit. Siquidem ab his ipsis quos opibus 
atque honoribus summis expleuerat, quibus uictor omne ius 

io uictorie omnes inimicitias iniuriasque remiserat, interfectus 
est; nec eum liberalitas iuuit nec clementia, ut non im- 
merito sibi pacuuianum illud in funere caneretur: Men ser- 
uasse , ut essent qui me proderent ( 2 ) . 

Quibus ita se habentibus, queri potest, quenam sibi 

i) odium causa conflauerit. Nempe odio coniuratio illa non 
caruit. Ego nullam inuenio nisi insolentiam quandam ela- 
tionemque animi, quod supra patrium morem sese attolleret, 
quod nimijs gauderet honoribus et dignitates indebitas 
usurparet (3). Nondum assueuerat Roma cesareos fastus pati , 

20 quos postea longe disparium tales tulit, ut facta collatione 
mira illa uideri possit humilitas. Si igitur illum talem uirum 
nulla potentia nulle opes aduersus multorum odia prote- 
xerunt, restat inquirere, quibus amor artibus sit querendus; 
quoniam ut odium ruine, sic amor contrarij causa est: illud 

25 precipitat, hic sustentat. Quid hic dicam, nisi unam ean- 
demque rationem esse amoris publici que priuati est? Ego, 
inquit Anneus, inquit Seneca *4) , tibi monstrabo amatorium 

sine 



(1) Cf. Pro Ligario 12. 35. (2) Cf. Suet., Diu . Jul. 84. 

(3) Cf. Suet., Diu. Jul. 76. (4) Cf. Epist. 9.6. 

sine medicamento , sine herba , sine ullius ueneftce carmine . Si 
uis amari ama . Sic est hercle. Et quamuis hic multa et uaria 
dici possint, tamen hec omnium summa est. Quid magicis 
opus est artibus ? quid pretio aliquo aut labore ? Gratuita 
res est amor, solo queritur amore. Quis tam ferrei pectoris 5 
inueniri potest, quem honeste amanti uicem reddere pigeat ? 
Inhonestus enim amor non est amor, sed honesto nomine 
uelatum odium, non amore sed odio compensandum . Nam 
turpiter amantem redamare quid est aliud quam scelere 
scelus confouere et alieni flagitij fieri uelle participem ? 10 
Igitur hoc omisso ad honestum illum amorem alterum re- 
deamus. 

Ex quo utique magnum tibi et honestum gaudium 
nasci debet, qui te tuis ita carum sentias, quasi non ciuium 
dominus sed patrie pater sis . Qiiod cognomen antiquorum 15 
principum fere omnium fuit; sed quorundam iuste admo- 
dum, quorundam iniuste adeo ut nichii iniustius. Pater 
patrie dictus est Augustus Cesar, pater patrie dictus est 
Nero. Ille uerus pater, iste uero hostis et patrie et pie- 
tatis. Tibi uerum hoc cognomen obtigerit. Nullus est ci- 20 
uium, eorum dico quibus pax et requies patrie grate sunt, 
qui te aliter aspiciat, aliter cogitet quam parentem . Vt id 
factis meritum euoque perpetuum sit, enitidebes: et facies 
spero, facies admonitus oratusque quod iampridem per te 
ipsum facis. Scito autem hoc tibi prestare solam posse 25 
iustitiam et ciuium caritatem . Vis esse uerus ciuium pater? 
Quod filio tuo uis, et ciuibus tuis uelis. Non iubeo ut 
tantundem unumquemque ciuium ames quantum filium, 
sed ut filium. Nam deus ipse summus legifer non dixit: 
Diliges proximum tuum quantum te ipsum , sed sicut te 30 

ipsum 

ipsumi 1 ), hoc est pure, sine fictione, sine utilitatis aut 
premij respectu , nuda ac gratuita caritate . Audeo tamen 
dicere sine preiudicio uerioris sententie: etsi non quemque 
ciuium, omnes tamen simul ciues uniuersamque rem pu- 
5 blicam non quantum filium modo uel parentes, sed quan- 
tum temet ipsum amare debes. In singulis enim caris ca- 
pitibus singuli sunt affectus, in re publica autem omnes. 
Amandi tibi sunt igitur ciues tui ut filij , imo, ut sic di- 
xerim, tanquam corporis tui membra siue anime tue partes: 

10 unum enim corpus est res publica cuius tu caput es. Amor 
autem hic et lenibus uerbis et multo maxime pijs panditur 
actibus atque in primis, ut dicebam , iustitia et pietate. 
Quis non amet enim quem pium, quem iustum, quem 
innoxium, quem sui amantem opinetur? Quod si amori 

15 beneficia accesserint, qualia sunt bonorum principum in 
subiectos, tunc exardescit incredibilis quedam beniuolentie 
magnitudo, quo nexu ad perpetuum dominatum nullus 
pulcrior nullus firmior texi potest. Secedant arma satel- 
lites stipendiarij tube buccine, in hostes ista uertantur, tibi 

20 cum ciuibus non nisi beniuolentia opus est. Caritaie enim , 
inquit CiceroC 2 ), et beniuolentia ciuium septum oporiet esse non 
armis. Eos autem ciues intelligo qui ciuitatis amant sta- 
tum, non eos qui quotidianas mutationes rerum querunt; 
illi enim non ciues sed rebelles atque hostes publici exti- 

25 mandi sunt. Sepe Augustum ipsa in medium res adducit. 
Huius est notissimum illud (3) : Quisquis presentem statum 
ciuitatis commutari non uuli 9 et ciuis et uir bonus est . Itaque 

qui 



(1) Cf. Matth. 22. 39. (2) Cf. Phil. II. 44- 112. 

(3) Locum non repperi. 

qui contrarium uult procul dubio malus, nec ciuium nec 
uirorum bonorum nomine dignus aut consortio. His te 
autem artibus natura tua instruit abunde, quibus amor et 
beniuolentia queri possint. He sunt autem non ad gloriam 
modo sed ad celum scale, unde ille bonus pater optimum 5 
filium alloquens 0) : Cole, inquit, iustitiam et pietatem , que, 
cum sit magna in parentibus et propinquis , tum in patria 
maxima est ; et ea uita uia est in celum . Quis amator celi 
uiam, qua ad celum pergitur, non amaret ? 

Quod male autem malos et iniustos principes ab 10 
oppressis ciuibus arma defenderint, innumerabilia sunt 
exempla, sed potentissimos ac pessimos attigisse suffecerit. 
Nam quid Gaio custodes corporis Germani, quamuis ac- 
currerent, profuerunt ( 2 ) ? A Nerone enim in extremis ca- 
sibus stationem militum et custodes diffugisse compertum 15 
est^). At Augusto ac Vespasiano et Tito nulle fuerunt ne- 
cessarie militum cohortes . Lege Augusti obitum . Non ar- 
matos excubitores inuenies sed amicos ciues circumstantes , 
eumque inter sermones amicorum tandem in osculis multum 
amate coniugis non quasi [expirantem et quasi] extinctum 20 
sed quodammodo consopitum , tum defuncti corpus omnibus 
plusquam humanis honoribus cumulatum consecratamque 
memoriam(4). Vespasianus, dum imperatorem stantem mori 
oportere diceret, inter manus subleuantium expirauit (5) . Ti- 
tus eius filius senatus concursu et infinita gratiarum actione 25 
post obitum celebratus est ( 6 ) , acerba quidem sed pacifica 

mor~ 



(1) Cf. Qc, De re publ. VI. 16. (2) Cf. Suet., Cal. 58. 

(3) Cf. Suet., Nero . 47. (4) Cf. Suet., Aug. 99-100. 

(5) Cf. Suet., Vesp. 24. (6) Cf. Suet., Tit. 11. 

morte preuentus, ut de illo scribitur 00, maiore hominum 
damno quam suo. Quod dictum, nisi fallor, librare habent 
memorieque mandare omnes, qui in aliquo imperio uitam 

* agunt, ut mors scilicet eorum secura illis et felix, subditis 
5 uero formidabilis et damnosa sit. Quorum multi contrario 
laborant. Sane qua in urbe hi quos memoro multique alij 
inermes tranquille ac feliciter obiere et honestissima moni- 
menta celeberrimamque memoriam suorum nominum reli- 
quere, in eadem et Domitianus Titi frater interfectus ab 

10 eodem senatu contumeliosissimis, ut scriptum uideoOO, 
atque acerbissimis acclamationibus laceratus, imaginesque 
eius detracte et solo abiecte, nouissime eradendos titulos 
abolendamque memoriam decretum . Et Galbe caput hosti 
oblatum suffixumque haste a lixis et calonibus totis castris 

15 hostilibus circumlatum spectaculo ludibrioque fuit omni- 
bus(3). Et Vitellius apud Gemonias minutissimis ictibus 
excarnificatus ac confectus uncoque inde in Tiberim tractus 
estOO. Similesque casus permulti alij passi sunt. Unde 
uero uarietas hec mortis aliunde quam de uite uarietate 

20 prouenerat ? Itaque non inepte principum ille doctissimus, 
Marcus Aurelius Antonius, qui in summo imperio philo- 
sophi et cognomen obtinuit et doctrinam, enumeratis ali- 
quot principum casibus qui se in ordine precessissent, sic 
conclusit ut diceret singulorum fere mortem uite consen- 

25 taneam fuisse, seque perinde pacifice morientium ex nu- 
mero fore presagijt (5) , nec fefellit. Quod si ille uir magnus 

et 



(1) Cf. Suet., Tit. 10. (2) Cf. Suet., Dom. 23. 

(3) Cf. Suet., Galb. 20. (4) Cf. Suet., Vit . 17. 

(5) Cf. Hist. Aug. IV. 8. 3. 

et sapiens dixit, et sic esse quilibet uir sapiens cognoscit, 
quis omnino dubitet quin bene atque innocue sit uiuendum, 
cum propter alia multa uite decora, tum uel ob hoc unum 
maxime ut bene etiam moriamur ? Digna hercle hora illa 
suprema est que omnium precedentium annorum impendio 5 
comparetur, quamquam rectis extimationibus sitmomentum 
illud ad eternitatem transitus. Neque uero est mirari , quando 
et per limen exiguum ingredimur in immensam urbem et 
in angusta cimba maria ampla penetramus. Sic per hostium 
mortis arctissimum ad infinitatem temporum introimus: 10 
qualem enim mors hinc animum eduxerit, talem reddet 
omnibus seculis . 

Illud iustitie de qua loquor, munus eximium lateque 
latissimum, ius suum cuique tribuere, nulli sine ingenti 
causa nocere, et, causa quamuis affuerit, ad misericordiam 15 
inciinare, imitantem celestis iudicis eternique regis morem . 
Cum misericordia enim omnibus necessaria, eo quod a pec- 
cato nemo prorsus immunis sit, et propter fragilitatem 
nostre conditionis omnibus ferme sit debita, consequens 
est, ut qui uere iustus esse uoluerit, et misericors sit. 20 
Quamuis ergo misericordia et iustitia prima fronte con~ 
trarie uideantur, recto iudicio inseparabiliter sunt coniun- 
cte, imo quidem liquel iustitiam esse misericordiam et mi- 
sericordiam esse iustitiam , quod preclare in libro De obitu 
Theodosij imperatoris (0 sacer ait Ambrosius, ut iam non 25 
coniuncte tantummodo sed unum sunt. Nec ideo tamen 
illud exigitur, ut sicarijs proditoribus atque ueneficis, ce- 
terisque id genus impunitas tribuatur, ne, dum in paucos 

mi- 

(1) Cf. 26. 

misericors uis uideri, sis crudelis in plurimos; sed, ut le- 
uitate lapsis atque errore, si sine exempli periculo fieri 
potest, misericordia non negetur. Alioquin fieri potest ut 
nimia misericordia et indiscreta lenitas sit magna crudelitas. 
5 Illud preterea ad amorem ciuium promerendum efficax, 

si rector populi non iustus modo, sed beneficus sit in suos, 
quod si non possit in singulos, ut saltem in uniuersos: 
uix est enim qui diligat a quo boni nichil uel publice uel 
priuatim speret. De amore illo loquor quo amantur prin- 

10 cipes. Amicorum enim alius quidam amor est sese con- 
tentus, nilque uel postulans uel expectans. Hoc in genere 
est templorum refectio et publicorum edificiorum , in quo 
quidem ante omnes laudatus est Augustus Cesar ut eum 
merito Titus Liuius templorum omnium conditorem aut resti- 

i) tutorem dicatW, et ipse, quod Tranquillus ait, iure sit 
gloriatus urbem se marmoream relinquere quam lateritiam 
accepisset^ . His accedit et murorum urbis edificatio, que 
res in primis clarum nomen Aureliano peperit, truculento 
alioquin et sanguinario principi. Qui cum non amplius 

20 quam sex annos eosque non integros imperauerit, in tam 
paruo tempore muros urbis Rome quos usque nunc cer- 
nimus sic ampliauit, ut , sicut Flauius Vopiscus histori- 
cus (3) , illorum credo temporum mensuram secutus, ait, 
quinquaginta prope milia passuum murorum eius ambitus 

25 teneant . Qua in re maiorum industrie gratiam habe qui 
hanc tibi partem solicitudinis abstulerunt; ut nesciam an 
ulla usquam uel exterarum urbium uel nostrarum muris 
nobilioribus cincta sit quam patria tua est. 

Nec 

(1) Cf . IV. 20 . (2) Cf . Suet . , Aug . 28 . (3) Cf . Hist . Aug . XXVI . 39 . 2 . 

Nec minorem ego illos curam uiarum quam murorum 
habuisse arbitror: etsi enim muri tutum presidium bello 
sint, uie sunt pacis gratissimum ornamentum. Hoc interest 
quod muri in longum euum mole sua stant, uie autem as- 
siduo usu hominum et presertim equis atque ante omnia 5 
nostris his tartareis curribus deteruntur, quos ego fateor 
pro uirili parte optarem nondum Erithonius inuenisset; 
ita non uias tantum sed domorum fundamenta atque in 
eis habitantium et boni aliquid mente uoluentium . His tu 
nunc igitur opem fer longa etate conuulsis tuumque auxi- 10 
lium tacita deformitate poscentibus. Non te his difficilem 
prebere debes. Huius enim non tantum patrie ciuibusque 
tuis es debitor, cui et patrie decor et ciuium honesta so- 
latia cure esse debent, — suntque, non dubito — sed id 
ipsum etiam tibi debes . Ex omnibus namque non modo 15 
principibus, sed cuiuscumque status hominibus alium non 
uideor uidisse preter unum clare memorie genitorem tuum, 
qui tam diu et tam sepe equo patriam permearet. Neque 
in uobis morem improbo, quibus unum studium unaque 
rei publice cura est: ciuibus nempe fidelibus conspectus boni 20 
principis periocundus est. Curare igitur debes ut quod liben- 
tissime facis, securissime facias: ut periculo et difficultate 
cessantibus ex equestri uectatione facilem atque honestam 
percipias uoluptatem . Committe igitur rem istam alicui uiro 
bono tuique et rei publice studioso, neu metuas ne famoso 25 
ornatoque homini officij uilioris iniuriam inferre uidearis. 
Animo bene enim instituto et egregio ciui nichil uile uide- 
bitur quod ad obsequium patrie iubeatur. Historiam locus 
hic exigit. Fuit Thebis uir fortissimus simulque doctissimus 
Epaminondas quem, si seposita fortuna que indignos sepe 30 

B con- 

concelebrat sola uirtus attenditur, aut Grecie principem aut 
unum ex paucissimis dixisse non uerear. Huic tali uiro, 
cum quo manifestum est patrie gloriam et natam et extin- 
ctam fuisse, sic enim de illo uerissime scriptum est 0) in- 
5 fensi ciues, quod crebrum liberis in urbibus est malum, 
sternendarum uiarum, quod apud eos uilissimum habebatur, 
officium commisere, ut uel sic spectatam uiri gloriam ob- 
scurarent. Ille nec ferro nec saltem uerbo ultus iniuriam 
prompto animo commissum munus excipiens: Curabo, ait, 

10 ne tam michi delati ministerij obsit indignitas, quam ut 
mea illi dignitas prosit, ut ex abiecto atque ignobili meas 
inter manus nobilissimum fiat. Id enim uero splendida mox 
administratione sic prestitit, ut despectum plebeis quoque 
negotium illustribus etiam exoptandum linqueret( 2 ) . Idem 

15 ego nunc cuicumque industrio ac fideli uiro opus hoc man- 
daueris , euenturum spero, ut certatim multi postea idem 
petant, atque ita paulatim caritate ciuium uetus patria iu- 
uenescat. 

Vnum michi nunc pene ridiculum occurrit ut scri- 

20 bam, de quo scilicet presens nuper tecum egi nostros 
inter libellos, cum ad me uisendum tunc uenisses, quem 
honorem michi indigno se dignatio tua prestat. Ante ocu- 
los autem res erat, unde oblata materia est sermoni . Est 
autem talis patria quidem tua et nobilitate ciuium et fer- 

25 tilitate locorum et uetustate uenerabilis et ipsa etiam urbe 
Roma seculis multis antiquior, denique et studio ornata et 
clero ac religionibus et sacris et insigni(bu)s locis, et ad ulti- 
mum Prosdocimoque pontifice et Antonio iuniore et Iustina 

uir- 

(1) Cf. Corn. XV. 10. 4. (2) Cf. Val. Max. III. 7. Ext. 5. 

uirgine, quodque nec ego reor contemnendum nec tu reri 
debes, et te domino ac rectore, et uirgiliano tandem car- 
mine^ nobilis, hec urbs, inquam, talis , tot preclara ful- 
goribus, te spectante, nec obstante, cum possis, ceu rus 
horridum ineptumque, porcorum gregibus deformatur: pas- 5 
sim, quocumque te uerteris, grunnientes audias solumque 
suffodientes aspicias. Fedum spectaculum, tristis sonus. Que 
nos utcumque iam longa consuetudine toleramus, aduene 
sunt qui arguunt et mirantur. Quod cum merito omnibus 
odiosum sit, nulli tamen odiosius quam equitantibus esse 10 
debet, quibus cum semper importunum sepe quoque peri- 
culosum est, dum occursu fedi et intractabilis animantis 
equi in stuporem et nonnunquam in precipitium impel- 
luntur. De hoc ergo cum tecum agerem , dixisti statutum po- 
puli 0) uetus esse ne id fieret penamque additam , ut porcos 15 
in publico repertos auferre uolentibus liceret. Sed an nescis 
ut homines sic humana cunta senescere? Senescunt iam pene 
romane leges, et nisi in scolis assidue legerentur, iam pro- 
cul dubio senuissent: quid statutis municipalibus euenturum 
putas? Vt statutum illud igitur antiquum ualeat, reuocan- 20 
dum, et uoce preconia publicandum est, penis uel eisdem 
uel grauioribus appositis. Submittendi aliqui preterea qui 
uagantes porcos eripiant, ut uel damno acimoniti urbani 
isti pastores intelligant non licere eis quod publice leges 
uetant omnibus. Qui porcos habent, rure eos alant; qui 25 
rus non habent, domi eos includant; quibus autem non est 

B 2 do- 



(1) Cf. Aen. I, 241 sqq . 

(2) Dc hac re cf. I. Tamassia, Fr . Petrarca e gli Staiuti di Padova 
in Atti della %, Accademia di Padova , 1896-97, N. S. XIII p. 201 sqq . 

domus, nec ciuium domos nec honorabilem aspectum pa« 
trie dehonestent, nec famosam urbem Patauum haram fe- 
cisse porcorum , quia libitum et licitum , arbitrentur . Friuola 
ista fortasse dicet aliquis; ego nec friuola nec spernenda 
5 contendo. Restituenda maiestas sua est urbi nobili et anti- 
que, non in magnis tantummodo, sed in paruis, nec in 
his solum que ad intimum rei publice statum, sed que ad 
exteriorem quoque pertinent ornatum , ut oculi etiam par- 
tem suam de communi felicitate percipiant, et ciues mutata 

10 ciuitatis facie glorientur et gaudeant, nec se uillam sed 
urbem ingressos sentiant peregrini . Hoc patrie debitum , 
hoc te dignum maximeque tuum censeo. Et de hoc quidem 
pro re satis est dictum. 

Vnum subinde nunc aliud ex his oritur, ut, uijs pu- 

15 blicis intra et circa urbem reformatis, paludum in circuitu 
siccandarum proxime studium sollicita pietate suscipias. 
Nullo enim modo alio pulcerrime regionis taciem sic ornare 
potes, et paludibus his obsessos colles Euganeos, late notos 
ac Minerue ramis et Bachi insignis uberrimo palmite no- 

20 biles, sic in ueram telluris optime speciem reformare, 
quin et Cereri excluse pingua arua restituere, que nunc 
fedus et superuacuus humor premit. Ita undique utilitas 
cum decore certabit, tuque multiplicem tibi laudem unico 
labore conflaueris. Arripe, queso, et hanc glorie partem , 

25 quam maiores tui omnes seu non uiderunt seu spreuerunt 
seu aggredi timuerunt . Tibi tam pio in opere deus aderit. 
Nam natura adest utique, quod paludes pene omnes alti- 
oribus locis sunt, ut ad infima deriuari uel in flumina pro- 
xima uel uicinum in mare perfacile ualeant, quo et pre- 

30 sentibus terre uber et locorum forma et celi serenitas sa- 

lu- 

lubritasque proueniat, et posteris uel ob hoc unum tui 
nominis eterna memoria. Etsi autem, quod indignans sepe 
audio, his otij inertis amatoribus res impossibilis uidea- 
tur, est tamen, quod sensus ipse iudicat quodque incole 
testantur, non possibilis modo sed faciiis. Aggredere tan- 5 
dem, uir magnanime: pium conatum prosper euentus exci- 
piet. Ne te indignam uero curam extimes quam se dignam 
Julius Cesar extimauit, de quo scriptum est ( x ) quod ad 
ultimum inter multa parabat siccare promptinas paludes 
Istmumque perfodere montem, in quo Corinthus sita est, 10 
ut ad orientem arthonque nauigantibus iter compendiosius 
redderetur. Cuperem tantus esses ut ea cura te tangeret. 
Nunc paludes tantum patrias non distantes ut promptine 
erant, sed contiguas positasque sub oculis, dum et uita 
et sospitas et etas integra est, tuo iussu ac studio expur- 15 
gandas siccandasque denuncio. Vtque te in risum cogam, 
ne nil aliud quam uerba ponere dicar in hanc rem , arcu- 
lam ipse meam alienigena in particulam impense huius 
offero. Quid ciuibus debitum ? quid domino ? Ac si forsitan 
nominatim auxiliaris quantitas collationis exigitur, scies 20 
in tempore. Nunc illud respondebo quod Augusto quon- 
dam Cesari iibertus suus: Confero tibi, domine, ad noui 
operis impensam quod uidebitur. ^ 2 ) Sane, quod ad uiarum 
curam de qua prius agebatur, attinet eo inter cetera promp- 
tior esse debes, quo et honestior simulque facilior cura est. 25 
Nam, ut audio, publici olim ad hoc redditus deputati sunt, 
ut sine onere ciuium, sine tua uel erarij iactura fieri ualeat 
quod res poscit. 

B 3 Ne- 

Neque enim inficior neque ignoro ei, cui republice 
cura commissa est, summo opere prouidendum, ut inuti- 
libus ac superfluis impensis abstineat, ne exhaustum uanis 
erarium necessarijs non sufficiat. Nichil igitur effundat, 
5 nil omnino faciat ; nisi quod ad decus aut commodum per- 
tineat ciuitatis, cui presidet; aut regni sic ad summam 
agat omnia ut administrator non ut dominus. Philosophi- 
cum nempe consilium est in Politicis (*) latius expositum , 
et usu utile deprehensum et consonum equitati . Ceteri 

10 enim non rectores atque conseruatores urbium sed predo- 
nes sunt. Semper illud ergo meminerit quod ab Adriano 
principe iuste nescio magis an ciuiliter dictum est. De quo 
Elius Spartianus ita scripsit( 2 ). Et iii^coiicioue et in senatu 
sepe dixit . Ita se rem publicam geslurum ul sciret populi rem 

15 non esse propriam . Ita, inquam , agat omnia, ut rationem 
de omnibus redditurus, utique enim rationem reddere ha- 
bet, etsi non hominibus, at deo . Et certe rationarium 
imperij Augustum Cesarem egrotantem senatui reddidisse 
notissimum est (3) ; et quisquis bonam honestamque uitam 

20 agere instituit, quocumque in statu sit, ita se gerit, ita 
cunta circumspicit, ut, si nulli teneatur, possit tamen 
omnibus reddere rationem causamque probabilem . Hec est 
enim fere, ut uult Cicero r 4) 5 descriptio officij , quod qui ne- 
gligit, et uirtutem ipsam negligat oportet. Quid autem re- 

25 fert alteri non teneri, cum sibi ipsi sueque conscientie ani- 
mus teneatur, cui nisi satisfaciat, tristis et anxia uita sit? 
Iure ergo laudatur illud non optimi licet principis sed op- 

ti- 



(1) Cf. p. 1314 b. 40 sq. (11); V. 9. (2) Cf. Hist. Aug. I. 8. 3. 
(3) Cf. Suet., Aug. 28, (4) Cf. De off. I. 29. 101. 

timun tamen et generose fiducie plenum uerbum in senatu 
habitum: Dabo , inquit Tiberius, operam ut rationem facto- 
rum meorum dictorumque reddam (0 . En plus aliquid quam 
quod querebamus, non factorum modo sed dictorum ratio. 
Circa publicorum sane sumptuum parcitatem illud Vespa- 5 
siani principis considerare profuerit; qui licet multa publice 
decora liberaliter fecisset, tamen artifici columnas ingentes 
paruo surnptu se in Capitolium peruecturum promittenti, 
dignum quidem ingenij precium dedit, at operam non ad- 
misit, et, sine, inquit, me plebeculam meam pane pasce- 10 
re( 2 ). Pia prorsus boni principis et laudabilis cura; omni 
studio famem plebis arcere sobriamque simul copiam comi- 
temque illius honestam letitiam procurare. Siquidem illud 
Aureliani principis dictum: Neque enim populo romano saturo 
quicquam potesl esse letiusb), eque ad omnes populos trahi 15 
potest, quos non tam uirtutum , quam uictualium contristat 
inopia. Sic populorum omnium felicitas in corpore potius 
quam in animo sita est. 

Ex hac nempe solicitudine non modo gaudium po- 
pularium procedit, sed etiam securitas presidentium . Nichil 20 
est enim terribilius plebe famelica de qua dictum est: nescit 
plebs ieiuna timere^ . Idque non tantum ueteribus scriptis, 
sed exemplis sepe recentibus et presertim Rome nuper 
innotuit. Hoc in genere maxime Julij Cesaris laudatur in- 
dustria: quod et bellis gallicis atque germanicis huic cure 25 
semper intentissimus fuerit, et reuersus Romam nichilo 

B 4 se- 

segnior ad conquirendum frumentum necessitatibus populi 
succursurum nauigia per frugiferas insulas sedula inten- 
tione disperserit; neque minus Augusti Cesaris, de quo 
scribitur, quod frumentum in annone difficultatibus sepe 
5 leuissimo, interdum nullo precio uiritim populo distri- 
buit (*) . Et hec quidem ita demum uera principis laus est, 
si' non adulandi animo, ut multi solent populos mulcere, 
quo patientiores habeant liberiusque decorient, sed uera et 
patria fit pietate. Quod in ipso Augusto clare patuit, 

io qui cum populum fame laborantem nunc, ut dixi, leui 
pretio nunc gratuita liberalitate releuasset, de uini inopia 
lamentantes acri et sobria oratione redarguit, ut constaret 
non blandum principem sed salubrem esse et amantem po- 
puli. Dixit enim urbem Romam aque ductibus abundare qui- 

15 bus siti hominum esset occursum: idque a Marco Agrippa 
genero suo factum ait( 2 ), et siluit Tiberim menibus illaben- 
tem . Et reuera non est par frumenti ratio et uini: cum 
illud uite necessarium sit semper, hoc sepe damnosum. Ne- 
que tamen hoc minus populo placuisset, uoluptaria prope 

20 quam necessaria plus amanti; uerum optimus ac prouiden- 
tissimus princeps non quod delectaret, sed quod prodesset 
attendit. Hec nimirum cura frumentaria tam principum sua 
est, ut eam malis quoque et inertibus fuisse comperiam: 
ex quo quanta bonis esse debeat pronum sit aduertere. Qua 

25 te tamen magna ex parte deus liberat ac natura earum re- 
gionum quibus presides, ubertate que prestat, ut sepius alijs 
subuenire soleas quam ab alijs mendicare. Consilium est 
tamen ut in prosperis quoque paratus sit animus ad aduersa, 

et 

(1) Cf. Suet., Aug. 41. (2) Cf. Suet., Aug. 42, 

et uelut e specula non quid est tantum, sed quid esse possit, 
uigili cogitatione prospiciat: ne qua eum inopina mutatio 
rerum turbet. Hactenus necessaria nescio an pluribus an 
paucioribus quam necesse erat, attigerim. Nam illa in 
uiscerationibus ac ludis circensibus et ferarum peregrinarum 5 
exhibitione luxuria ad nichil utilis, delectationem solam ac 
libidinem oculorum habens brevem nec honestam quidem 
nec honestis dignam oculis, quamuis insano pessimoque 
rerum iudici uulgo grata, repudianda tamen est penitus . 
Vbi non satis possum romanorum ueterum sapientiam ad- 10 
mirari , qui cognoscentes rei uanitatem , ut per ambitionem 
populo cari essent, non uererentur in hanc rabiem , uer- 
tendum in alios usus, erarium exhaurire; de qua re si loqui 
velim , et qui duces in hoc lubrico suis temporibus lapsi 
sunt, et furores singulorum exequi, longa nimis et a pro- 15 
posito semota erit historia . Itaque ad inceptum redeo. 

Si quando igitur rector populum suum grauare aliqua 
in parte decreuerit; quod nunquam debebit uelle , nisi statu 
publico urgente, ita id faciat ut eum omnes intelligant cum 
necessitate luctari et inuitum facere, ac, nisi res cogeret, li- 20 
bentius cessaturum. Erit et sibi glorie ingenti, si in exa- 
ctione publica aliquid ipse de proprio contulerit, et populi 
moderator esse se uuum e populo pia moderatione proba- 
uerit. Quod senatum romanum bello punico secundo con- 
silio ac suasu Valerij Levini consulis multa cum laude ho- 25 
minum fecisse proditum memorie estC 1 ). Quicquid denique 
fuerit, leuiorem semper et leniorem in partem uergat exa- 
ctio: et illud, etsi, ut dixi, non boni admodum principis, 

op- 

(1) Cf. Liv. XXVI. 34. 

optimum tamen uerbum e memoria non discedat, qui 
presidibus onerandas tributu prouincias suadentibus rescrip- 
sisse legitur boni pastoris esse tondere pecus non deglubere (0 . 
Quod si dictum de prouincijs iure laudatur, quid de patria 
5 sentiendum? Proinde, quoniam te non nisi bonis et illu- 
stribus comparatum uelim, hos imitare, obsecro, atque 
horum exempla complectere, qui rebus ac ueibis claram 
laudem iustitie meruerunt. Oblata tibi igitur ab exactoribus 
tuis magni cuiuspiam lucri spe, Antonium Pium tibi ani- 

io mo prepone, de quo scriptum est quod nunquam letatus 
est lucro quo prouincialis opprimeretur W: quanto igitur 
minus ciuis! Similiterque Constantium, cuius dictum est 
laudabile: melius puhlicas opes a priuatis haberi quam intra 
unum ciaustrum reseruariW . Eiusque dicti duplex est ratio. 

15 Nam plurium et intentior est custodia quam unius et simul 
utilior, quod priuati de pecunijs per industriam lucrum 
captant, que apud unum quid nisi iners pondus et inutile 
per auaritiam aceruantur? Diuitias autem populorum prin- 
cipum esse diuitias quis non uidet? Sicut uice uersa, ut ait 

20 ille(4) ? non sibi sed domiuo grauis est que seruit egestas . 

Sunt et alia leuiora ad captandum amorem tamen effi- 
ficacia, superbis fateor dura principibus, sed, ubi se ad hu- 
manitatem animus inclinauit, et facilia et iocuuda. Ea uero 
sunt huiusmodi, consolari, uisitare, alloqui . Habes Adria- 

25 num rei huius autorem, de quo ita scriptum est(*): egros 
bis aut ter in die et uonnullos equites romanos ac libertinos 

ui- 

uisitauit, solatijs refouit, consilijs subleuauil , conuiuijs suis 
semper adhibuit . Hec ille. Et quis oro tam immitis est ani- 
mus qui non hac tanta domini sui presertim lenitate mite- 
sceret? Et harum quoque artium nullus abundantior est 
quam tu. Illis utere naturamque tuam sequere: sic optata 5 
prouenient uniuersa. Oppressis et uel morbo uel alia clade 
laborantibus pia mente compatere: et, si potes, etiam opem 
fer(r)e[t] debes . Haud dubie: tui sunt. Quis nisi impius 
atque immanis, ut suos amet atque adiuuet, exorandus est? 

Sicut autem nulla re facilius quam clementia et libe- 10 
ralitate amor queritur plurimorum, sic econtra nil poten- 
tius ad odium concitandum quam crudelitas atque cupi- 
ditas. Que si inuicem conferantur, crudelitas acrior, auaritia 
communior: crudelitas durius, sed in paucos seuit, auaritia 
lenius sed in cuntos. Hec duo uitia innumerabiles tyran- 15 
norum ac principum perdiderunt odiososque et infames om- 
nibus seculis reddiderunt. Et tecum diutius quidem loqui 
de crudelitate non attinet, cuius tam non expers modo , sed 
hostis es, ut nulli difficilius sit contra naturam niti quam 
tibi crudele aliquid ne dicam facere sed etiam cogitare . 20 
Ignobilis est enim ac pusilli sibique diffidentis animi cru- 
delitas et, potestate ultionis oblata, nil inultum linquere, 
uitium a natura hominis et presertim principis alienum, 
cui ulciscendi potestas magna satis est ultio. Vnde illud 
Adriani breue dictum longum laudabitur in euum, qui 25 
cuidam , quem capitalem hostem priuatus habuerat, adeptus 
imperium trepidanti merito et extrema omnia metuenti pla- 
cata fronte dixit: EuasistiW. De hoc uero nil amplius nisi 

quod 

quod summum nature bonum est, quantum michi uidetur, 
humanitas, sine qua non modo non bonus quisquam, sed 
ne homo quidem dici possit. 

At cupiditatem ex animis extirpare difficilius. Quis 
5 est namque hominum qui non aliquid concupiscat? Illud 
hortor atque obsecro, ut, quando honeste ac magnifice 
uite modo deo largiente consultum est, appetitum concu- 
piscibilem sequi nolis, Est enim sitiens semper inexple- 
bilis infinitus, cui quisquis obsequitur, dum alienum appe- 

io tit, suum perdit. Miraris forsitan? Sic est hercle: qui ali- 
quid ualde cupit, et id nondum habet et quod habet obli- 
uiscitur. Sic credule uoluntates aguntur in deuia et, dum 
lucra cogitant, damna non uident: quo nescio an laborio- 
sius malum aliud habeat uita mortaUs. Nec tu tecum nec 

15 cum alijs dicas id quod multi solent: Nunc, fateor, bene 
est: sed quid post multos agam annos, hec quidem super- 
uacua cura est non de annis modo, sed de uita hore unius 
incertis. Abijce prorsus hanc solicitudinem. Scriptum est: 
Iacta super dominum curam iuam et ipse nutriet 9 nec dahit in 

20 eternum fluctuationem iustoW. Quid fluctuas? quid angeris? 
quid solicitus es? nescis quia dominus solicitus est tui? 
Bonum curatorem habes: non te fallet: non destituet. Scri- 
ptum est rursus : Domino reuela iustitiam tuam et uiam } et 
spera in eo , et ipse facieti 2 ). Monacorum, dicat aliquis, non 

25 principum sunt ista consilia. Qui hoc dicit non intelligit 
eo plus principes teneri et deum diligere et de deo sperare, 
quo ab ipso maiora et plura receperunt. Non sperare enim 
minora, a quo maiora perceperis, species est ingrati. Ipse 

igi- 

(1) Cf. Psal. 54. 22. (2) Cf. Psal. 36. 5-6. 

igitur qui te pauit ab infantia, te pascet ad ultimum, nec 
in se sperantem deseret qui, dum sperare in eum non- 
dum scires, imo adhuc matris in utero latitantem non de- 
stituit. Quod si cupiditas uellicat, quam radicitus auulsisse 
diffkile, monstrabo tibi cupiditatem irreprehensibilem gra- 5 
tiosam: uirtutum thesauros et preclaram fame supellecti- 
lem concupisce: quibus nec tinee nec fures officiant nec 



rubigo, 



Nisi autem uel belli, ut nuper tibi, uel aliqua ine- 
luctabilis difficultas inciderit, quicumque dominis lucra de 10 
suorum damnis ostentant, qui est aulicorum fere omnium 
mos uulgaris, ita illos ut anime fameque sue hostes aspi- 
ciant. Incitant dominos ut cum illorum inuidia furentur 
et rapiant, genus hominum nequissimum populos torquen- 
tium dominosque fallentium , simulque alios seque perden- 15 
tium. De quibus uera et memorabiiis est iila sententia Marij 
Maximi, cuius Elius Lampridius meminit in historia Ale- 
xandri principis W ~ ipsa enim tierba posui - meliorem esse 
rem publicam et prope tutiorem in qua princeps malus est ea , 
in qua sunt amici principis mali , si quidem unus malus potest 20 
a plurimis bonis corrigi, mulli autem mali non possunt ab 
uno quamuis bono ulla ratione superari. Idcirco idem Ale- 
xander bonus princeps fuit, quod preter insitam animo uir- 
tutem amicos, ut ibidem scribitur ( 2 ), sanctos et uenerabiles 
habuit non malitiosos nec furaces nec ficliosos non callidos non 25 
ad malum consentientes non bonorum inimicos non libidinosos 
non crudeles non circumuentores sui non irrisores non qui illum 
quasi fatuum circumducerent , sed sanctos uenerabiles continentes 

re- 

religiosos amantes principis sui , et qui de illo nec ipsi ride- 
rent nec eum risui esse uellent , qui nichil uenderent nichil 
mentirentur nichil fingerent , nunquam deciperent extimationem 
principis sui , ut se amarent . Et hec quidem ille. Tales ergo 
5 amici optandi principibus querendique . Alij autem ut et 
principum pestis et publica quasi hostes excludendi uitan- 
dique sunt. Malarum artium doctores, ut qui bonas et 
nesciunt et oderunt, in primis eam , qua ipsi estuant, aua- 
ritiam dominos suos docent ; ut, si persuaserint, discipulos 

10 se peiores faciant. Est enim auaritia priuatorum mala, 
principum uero longe pessima; quo et plus licentie habet 
ad nocendum et quo pulcrior est rerum uilium contemptus 
in principe, eo admiratio atque auiditas est turpior: neque 
sine causa doctissimus ille princeps, cuius supra mentio est 

15 habita, Marcus Antonius dicere solebat (*) in imperatore aua- 
ritiam acerbissimum malum esse : ob quam Pertinacem et Gal- 
bam tales interitus meruisse quales alij crudelitate meruerant. 
Hoc igitur malum fugiant oderintque qui uirtutem amant, 
famam bonam cupiunt, sed in primis principes; quod et 

20 primi hominum sunt et illis ipsa res publica lucrum ingens 
ac merces ampla proposita est; quam si rite gesserint, di- 
tissimi omnium mortalium sint futuri et opes immarcesci- 
biles habituri: conscientiam letam ac securam, amorem dei 
et hominum. Qui appetitum autem sequi uolent, omnia 

25 illis in contrarium cedent. Nam neque insatiabilem animum 
satiabunt, et odio dei atque hominum laborabunt. Ita enim 
sapientibus uisum est, sic experientia docuit magistra cer- 
tissima, non extingui cupiditatem opibus , sed accendi, 

op- 

(1) Cf. Hist. Aug. VI. 8. 5. 

optimumque esse consilium Epycuri (0 ut diues aliquis fiat, 
non diuitijs addendum, sed cupiditatibus detrahendum, 
quamuis, si diuitie uere essent que dicuntur, utique diui- 
tes facerent; sed non sunt. Omnes itaque thesauri qui sub 
celo sunt, unum diuitem non facerent: faciet eum cogita- 5 
tio una breuis ac modesta, ab auaritia se abstrahens et re- 
spiciens ad naturam . 

Et plurimos quidem modos querende pecunie in Yco- 
nomicis ponit Aristotiles, quibus aulici principum nostre 
etatis innumerabiles addiderunt, ut tantus ille philosophus io 
hac in parte fuisse uideatur indoctior. Omnes tamen bono 
principi dediscendi sunt et contemnende artes, quecumque 
contra iustitiam pro utilitate uidentur institute, cum a do- 
ctissimis uiris atque sapientissimis diffinitum sit, nichil 
esse posse utile quod non idem iustum honestumque sit^. 15 
Et de aulicis quidem quibus bonis nichil est melius: sed 
id rarum ; quibus malis nichil est peius, et id crebrum. 
De his, inquam, ultimis sententiam meam habes; imo non 
meam sed Dioclitiani, qui , nisi tam impius fuisset in re- 
ligionem nostram, ascribi non immerito claris principibus 20 
potuisset. Eius ergo de his uerba sunt hec, memorabilia 
nisi fallor, sic ad literam descripta in libro de uita Aure- 
liani(3). Colligunt se, inquit, quatuor uel quinque atque unum 
consilium ad decipiendum imperatorem capiunt : dicunt quid 
probandum sit . Imperator , qui domi clausus est , uera non 25 
nouit ; cogitur hoc tantum scire quod illi loquuntur ; jacit iu~ 
dices quos fieri non oporlet; amouet a re publica quos debeat 

ob- 



(1) Cf. Senec, Epist. 21. 7 sq. (2) Cf. Cic, De off. III. 3. 11. 
(3) Cf. Hist. Aug. XXVI. 43. 3. 



obtinere. Quid multa? ut Dioclitianus ipse dicebat , bonus cau- 
tus optimus uendiiur imperator . His atque alijs inductus, 
cum iam deposuisset imperium, concludebat nihil esse dif- 
ficilius quam bene imperareW. Et uere sic est. Non putent 
5 principes felicitatem sibi simulque facilitatem obtigisse: fe- 
licitatem qualemcumque, certe difficillimam, consecuti sunt. 
Qui michi non credit, principi saltem experto credat. 

Hac parte unum hoc monere satis atque hortari uix suf- 
ficio, ne quem talium sic commisse tibi patrie preficias, ut 

io alius dominus sit quam tu . Fuerunt enim multi in imperio 
qui, dum suos attollere cupiunt, sese depresserunt et contem- 
ptibiles atque inuisos populis effecerunt, per eos ipsos, quos 
ad alta promouerant, uenditi et irrisi. ln quo maxime Clau- 
dius, qui Neronem precessit in imperio, uilis est habitus, 

15 qui libertos suos, nullius precij homines, Possidem et Feli- 
cem, Narcissum et Pallantem , usque adeo euexit, ut prouin- 
cias regerent eumque ipsum atque imperium spoliarent: et 
ille infelix seruis suis affluentibus indigeret. His et uxoribus 
addictus, ut Tranquillus ait< 2 ), non se principem sed ministrum 

20 egit; horumque consilio et impulsu multa stulte gessit, 
multa crudeliter. Eadem in re notatus est Helio^abalus, 
quod haberet qui apud eum plurimum possent omnium 
cum dolore, quique omnia uenderent, et familiares impro- 
bos, qui eum, ut Lampridius ait(3), ex stulto stultiorem fa- 

25 ciebant. Idem reprehensum in Didio Iuliano, quia quos 
regere auctoritate imperij debuisset, eos regendo imperio 
prefecisset (4) . Verumtamen hec sub stultis aut mediocribus 

prin- 

principibus utcumque tolerabilia. Ego autem ex te nichil 
mediocre, nichil non egregium et singulare suscipio; non 
mee quidem et multorum spei satisfeceris , nisi bonos quos- 
libet et claros uiros aut attigeris aut preuectus post terga 
reliqueris; si quid forte defuerit, non nature imputem sed 5 
tibi. Quid uero minoribus immoremur, cum sub Marco 
Antonio, tali uiro et principe, libertos quoque multum 
potuisse compertum sit? Quo tibi et omnibus quibus prees- 
se et prodesse propositum, diligentius prouidendum est, 
ne humamtatis obtentu , qua plurimum polles, in hoc te 10 
uitium labi sinas, in quod clari etiam principes lapsi sunt. 
Etsi enim uiri omnes illustres imitandi, non tamen omnia 
uirorum iliustrium amplectenda sunt. Nemo est qui aliqua 
in parte non erret sitque sibi ipse dissimilis. 

Dices autem , et fortasse iam dicis : iste homo ingratitudi- 1 5 
nem me docet; quomodo enim bene meritos mee prosperitatis 
exortes sinam? Tune id iubes? Absit. Nichil est minus prin- 
cipis, minus uiri , quam ingratitudd. Omnis uirtus habet ali- 
quos detractores, omne uitium habet aliquos defensores; sola 
ingratitudo nulli unquam placuit, nulli displicuit gratitudo . 20 
Sed sunt alia multa et magna, quibus id meritos prose- 
quaris: equi, uestes, arma, uasa, pecunie, domus, agri, 
et que sunt eiusmodi. Illud uide ne , ut scriptum est^), a~ 
lienis des honorem tuum : et , si non propter te qui, ut ego 
te noui, paratus esses non potentiam tuam modo, sed ui- 25 
tam tuam cum tuis equo animo partiri, at propter patriam 
ipsam tuam , quam regendam tibi deus dedit. Ita enim 
habe. Nil populo tristius, nilque molestius, quam multos, 

C pre- 

precipue indignos, supra se uidere. Vnum te igitur domi- 
num sciant omnes, unum colant, unum diligant , unum 
denique uereantur: reliquos non ut potentes, sed ut a te 
missos, aspiciant, qui ubi iussus tuos executi fuerint, pri- 
5 uati sint, nulla prediti dignitate aut potestate. Non loquor 
. sine causa: uidi et obseruaui magnis in populis miram 
erga dominos patientiam , quamuis asperos et immites : nec 
minus miram indignationem atque impatientiam in eo quod 
plures suspicere ac metuere cogerentur; de quo ipso tecum 

io quoque uideor egisse, dum me ultimo, nisi fallor, anno, 
altero rure solitarium, dignatus es inuisere. 

De amicis alijs, qui non opestuassedte tuumquediligunt 
honorem, superuacuum uideri potest, quicquid tibi quisquam 
dixerit, amicitiarum cultori integerrimo atque fidissimo; pre- 

1 5 sertim cum de hac re sit a Marco Tullio eleganti uolumine di- 
sputatum. Hec fere omnium summa est: nii humanis in 
rebus amicitia dulcius, nil sanctius post uirtutem, eosque 
qui maxime potentia ac uirtute prepolleant, maxime etiam 
amicis indigere, cum quibus et prospera et aduersa parti- 

20 cipent: ab amico turpe nichil expetendum, pro amico ni- 
chil turpe faciendum, honestum amico nichil denegandum : 
his pro fundamento positis, debere amicorum omnia esse 
communia, unum animum, unam uoluntatem, nec spe ulla 
nec metu nec periculo distrahendam : amandum amicum ut 

2 5 se alterum et omnem conditionis imparitatem exequandam: 
denique omnibus modis id agendum quod Pithagoras iubet, 
ut unus fiat ex pluribusW. Que ipsa numquid non satis 
literis sacris expressa sunt, ubi inter Actus apostolicos 

scrip- 

(i) Cf. Cic, De off. I. 17. 56. 

scriptum est (0 : Multitudinis credentium et in Cristo sese a- 
mantium erat cor uniim et anima una, nec quisquam eorum 9 
que ' possidebat , aliquid suum esse dicebat, sed erant illis omnia 
communia . Et, siquis dicet amicitiam illam fuisse credentium 
et in Cristo sese amantium , nec ego de alia loquor, nec > 
amicitiam stabilem nec omnino aliquid firmum reor cui 
non Cristus fuerit fundamentum . Neque uero ipsi gentium 
philosophi opinati sunt posse ueram amicitiam sine uera sa- 
pientia ac uirtute consistere: hanc uero non sic accipi debere, 
ut dixerunt aliqui curiositate ridicula nullum esse uel fuisse 10 
sapientem. Non enim illum querimus qui non est , eo con- 
tenti sumus quem fert humana conditio( 2) , et inter tales esse 
illam, de qua loquor, ;;micitiam diffinimus, cuius consumate 
quidem ac perfecte, etsi paucissima numerentur amicorum 
paria, in quibus preclarissimum nomen habent Africanus 15 
minor et Lelius, tamen est et hec ipsa communis bonorum 
hominum amicitia dulcis ac placida, in qua nulla habeat 
locum adulatio, nulla contumelia aut contemptus, nulla 
discordia, nulla discrepatio, nisi de amici commodis aut 
honore, sed pax et consolatio et conuictus. Nichil denique 20 
in hac fictum, nichil duplex, nichil occultum, sed pura 
omnia atque simplicia et aperta. Cum tali amico comuni- 
canda omnia dixerim et consilia et actus et honores et di- 
uitias et postremo spiritum sanguinem uitam ipsam, quod 
plerosque et fecisse liberaliter, et hinc laudatos merito 25 
fuisse cognouimus. De quibus nunc agere longum est, de 
fictis enim uerisque amicitijs satis multa pro tempore dicta 
sunt. 

C 2 Pro- 

Procedo itaque nec ordinem sequor, nisi quem casus 
obtulerit: ut cogitatus in mente ueniunt, ita eos ad calamum 
deduco. Quoniam ergo de pietate ac liberalitate in amicos 
dixi aliquid, unum tamen hoc adijciam. Quamuis hodie 
5 maxime uerum sit quod ait illeOO, dantur opes nulli nunc 
nisi diuilibus , multique id faciant, callidi illi quidem et 
uersuti, et, ut uerbo utar tulliano ( 2 ) , beneficium fene- 
rantes, in eos maxime liberales, qui maxime sunt potentes 
ad gratiam referendam, tu tamen , qui de tuis beneficijs 

io nichil aliud petis nisi benefacere, et procedentem inde le- 
titiam animi bene sibi conscij , contrarium morem serua , 
erga magis egentes non tantum de proprio liberalior, sed 
sine iniuria a diuitibus accipiens quod pauperibus lar» 
giaris . Habes rei huius autorem Alexandrum ipsum , de 

15 quo dixi, adolescentem egregium ac principem; sic enim 
ipse faciebat (3) . Nec sum nescius aduersum me ipsum esse 
posse quod loquor, qui, etsi non ad inuidiam diues, sim 
tuo tamen et paterno munere nuliius rei egens, que summe 
diuitie iudicio meo sunt. At non me neque alios, sed te 

20 unum in hoc sermone respicio . 

Unum aliud michi nunc animum premit quod tibi 
gaudium esse debuerit. Scio quidem non humilitatem in 
principe, sed magnanimitatem solere laudari . Verum quis- 
que secundum sensum suum. Ego utramque laudabilem 

2 c iudico nec sibi inuicem aduersas, ut stulti putant. In hoc 
enim, ut in multis in fere omnibus, uulgo erratur. Sunt 
qui superbum magnanimum timidumque humilem dicant: 

u- 



(1) Cf. Mart. V. 81. 2. (2) Cf. Laelius 9. 31, 

(3) Cf. Hist. Aug. XVIII. 21. 2. 

utrumque eque falsum . Volo ego principem inter suos et 
in prosperitate humilem contra hostes et in aduersitate ma- 
gnanimum , nusquam timidum aut superbum. Est quidem , 
quantum michi uidetur, ad omnem uirtutem primus gradus 
humilitas. Quidam tamen pusillanimes cecique non se do- 5 
minos credunt, nisi superbiant tumeantque supra humanum 
modum . Hinc illa stultorum principum ludibria. Gaius Ca- 
ligula, uilissimus principum, humanis sibi prorsus indebitis 
non contentus honoribus, diuinos uoluit, seque statuis in 
templo positis ut deum adorari et coli, indignus etiam 10 
salutari, quin et numini suo templum proprium et hostias 
et sacerdotes instituit et aureum simulacrum (*) , multa 
preterea que prosequi est tediosum, credens scilicet hoc 
magnitudinem augere quo stultitiam detegebat. Quid Co- 
modo incommodius, quid turpius ? et huic tamen , pessimo 15 
filio patris optimi, immolatum est ut deo et in habitu Her- 
culis oblate sunt statue( 2 ), qui non modo non deus sed 
ne homo quidem erat, imo feda prorsus et immitis belua. 
Quin et Heliogabalus ipse, non principum modo sed ho- 
minum spurcissimus, adorari cepit (3) , qui omnes ilico tru- 20 
cidandi et in Tiberim et in cloacas abijciendi erant ^) . 

Inuitus, fateor, de his loquor, et peccatis, ut reor, exi- 
gentibus tales nobis imperatores fuisse uerecundor et do- 
leo . At non quod ego cuperem , sed quod res habet, est di- 
cendum, ut michi parcius irasci debeant barbari nostri tran- 25 
salpini, si de eis quoque quod sentio interdum loquar, 
ueritate suadente non odio. Non enim homines odi, sed 

C 3 ui- 

uitia, eaque non minus, imo equidem multo magis in no- 
stris quam in alijs, sicut proprio in agro quam in alieno 
lappas ac tribulos et urticas, sed iactantiam uanissimam 
gentis inutilis et ad predicandum de se mentiendumque 
5 promptissime nullo modo, fateor, pati possum . At, ne no- 
uam litem cum absentibus ordiar, reuertor ad ordinem . 
Post hos ergo Dioclitianus adorari uoluit, et non uestibus 
tantum, sed calciamentis insertis gemmis lomanum cesa- 
reumque habitum immutauitO) ingenti nouitate in uiro alio- 

io quin graui nec incondito et qui imperium tandem quietis 
amore dimiserit. Ad summam uero sic extimo superbiam 
et pompas non a magnanimitate sed ab animi imbecillitate 
procedere. Videtur enim uilibus animis mox, ut aliquid 
excellentie nacti sunt, ad celum ascendisse, ut subito sui- 

15 met obliti in cogitatibus euanescant, at uere magnanimis 
nil est magnum, nil quod eos loco moueat. Itaque Cesar 
Augustus, principum maximus atque optimus, non modo 
diuinos honores non optauit seque adorari noluit ( 2 ) , sed 
ne dominum quidem dici uoluit, ne a liberis ipsis aut ne- 

20 potibus, imo uero quod Tranquillus ait (3) , domini appel- 
lationem ut maledictum et opprobrium semper exhorruit edic- 
toque illam uetuit, et contrafacientes corripuit grauiter manu 
uultu uoce. Fecit idem Alexander non ille rex Macedum, 
qui superbia omnes excessit et uanitate, quique Persarum 

25 uictor, Persarum moribus uictus et more Persico adoratus, 
importuna dementia deus et dei filius uideri uoluit magna 
religiosarum aurium iniuria; sed hic alter Alexander, prin- 

ceps 



(1) Cf. Eutrop. IX. 26. (2) Cf. Suet., Aug. 52, 

(3) Cf. Aug. 53« 

ceps romanus, qui hodie nobis sepe se obtulit quique non 
solum se uetuit adorari W sed non aliter quam proprio no- 
mine salutari uoluit hoc modo: Aue, Alexander. Siquis 
autem sermone aut flexu capitis eum blandius salutasset, 
aut expellebatur aut graui cachino mordaciter ridebatur ( 2 K 5 

Ego, si te tuosque mores noui , quos tot annis et nosse 
potui et nosse michi uideor, non dubito te domini titu- 
lum patienter ferre potius quam iocunde. Audiui amplius 
quam semel dum tu diceres et iureiurando interposito affir- 
mares non te dominio delectari paratumque illud sponte 10 
dimittere, ni timeres ne rem publicam alter inuaderet et 
grauiore illa iugo forsitan premeretur et tu esse quod 
nolles sub domino cogereris : alioquin multo malle te li- 
berum [esse] quam dominum, cum et abunde de proprio 
diues sis, et potens sine tot curis expeditam et tranquillam 15 
agere iuuentam honoratamque , cum uenerit, senectutem. 
Ex quibus clare conijcio michique persuadeo quia, quo 
minime delectaris, consequens est ut nec eius nomine glo- 
rieris. Sed, quoniam populum castigare prescriptamque con- 
suetudinem abolere difficile est, illos uti libet loqui sinis, 20 
tu, ut licet et ut decet, loqueris. Nam neque te dominum 
aut dicis unquam aut scribis : et morem quo nostri tem- 
poris principes ac terrarum domini utuntur, alto animo 
despiciens, tuum sine ullis externis subscriptionibus nudum 
nomen epistolis adhibes; neque plurali unquam, sed sin- 25 
gulari semper utcris sermone, non cum maioribus modo, 
sed cum paribus cumque minoribus, mecum denique, quo 

nichil humilius: non nos, inquis, ut ceteri, sed ego hoc 
uolo, hoc precor, hoc iubeo. Quod ego perlegens exulto, 
et tacitus mecum dico: uirhic, si tumeret animo, et uer- 
bis etiam tumeret, ut isti qui uideri uolunt multi nec sunt 
5 singuli nec sunt quicquam. Bene quidem hoc facis et ma- 
gnifice, et maximos imitaris, etsi non ut imitator, sed 
proprio id agas instinctu. Quere autem Julij et Augusti 
Cesarum epistolas: quarum multas apud Iosephum, quas- 
dam apud Suetonium inuenies: nusquam ibi nos scriptum 

10 legitur, nusquam uolumus uel precipimus, sed uolo et 
precipio et que sunt similia. Et sane, ut iocari soles, hi 
qui de[m] se pluraliter loquuntur, seque et uxores et fiiios 
et famulos nominare uidentur: tu non alium quam te unum 
nominas: tu unus, quicquid id est, iubes ac statuis. Placet 

15 hic animus, placet modestia, placet stilus: quo non duo 
illi tantum quos premisi, sed plurimi etiam principum an- 
tiquorum usi sunt, quorum omnium testes extant epistole 
diuersis in libris. Quod idcirco commemoro, ut et tu stilo 
tuo gaudeas et alios sui pudeat, quem magni animi signum 

20 putant, cum exigui timidique sit indicium manifestum. Ce- 
terum hec tua in sermone modestia alterius admonet, eius 
scilicet que exteriore eminet in habitu teque sic spectan- 
tium oculis approbat ut auribus altera: quo undique uir 
perfectus et rationis et sensuum iudicio modestissimus 

25 habeare. Cum enim ceteri terrarum domini auro purpura- 
que per ora ciuium uolitent W onusti et compti haud aliter 
quam in diebus festis altaria, seque eo maiores extiment, 
quo linteo cariore obuoluti fuerint, tu mediocri cultu con- 

ten- 

tentus incedis, ut te dominum non uestis non elatio, sed 
sola morum grauitas et frontis probet auctoritas. Bonum 
duplex ut in contrario duplex malum, et iactantia per se ip- 
sam odiosa et imitationis periculosa contagio. Populi enim 
omnes actus principum et habitus imitari student. Ita sit 5 
uerissimum nullos magis rei publice nocere quam qui exem- 
plo nocent, quia uerum est quod ait ille (*) : Componitur 
orbis regis ad exemplum. Sic est hercle: mali mores prin- 
cipum non eis tantum, sed omnibus sunt damnosi. Est 
his quidem consentaneus atque conueniens locus apud 10 
Marcum Tullium tertio De legibus 2) . Nec enim, inquit, 
tantum mali est peccare principes , quamquam est malum per 
se ipsum malum, quaiitum illud quod permulti imitatores prin- 
cipum existunt . Narn licet uidere , si uelis retlicare memoriam 
temporum , qualescumque sumiui ciuitatis fuerint, taleni ciuita- 15 
tem fuisse: quecumque mutatio in principibus extiterit , eandem 
in populo secutam. Idque haud pauio est uerius quam quod Pla- 
ioni nostro placuit qui musicorum cantibus ait mutatis mutari 
ciuitatum status : ego auieni , nobilium uita uictuque mutato , 
mores mutari ciuitalum puto . Ouo pernitiosius de re publica 20 
merentur uitiosi principes, quod non solum uilia concipiunt 
ipsi , sed ea iufundunt in ciuitatem : neque solum obsuni quod 
ipsi corrumpuntur sed etiam quod corrumpunt, plusque exemplo 
quam peccato noceut , Hec Cicero. Ego uero, quotiens te 
uideo mecum et cum alijs, dicere soleo : hoc duce discet 25 
nemo superbiam, nemo pomposos habitus induet: et sepe 
michi illud occurrit quod apud Liuium de Hanibale scrip- 

C 4 tum 

tum estW: uestitus nichil inter equales excellens , arma atque 
equi conspiciebantur , quamquam id in tempore belli non 
tantum laudis habet et in homine bellicoso, unde delitie 
omnes excluduntur. Tu modestiam pacis et prosperitatis 
5 in tempore exhibes, que immoderantie atque insolentie ma- 
tres sunt. Itaque tuus hic habitus omnia cogitanti non tam 
illum, quem dixi, Hanibalem quam Augustum Cesarem ad 
memoriam reducit, de quo regum omnium et populorum 
domino summa in pace scriptum est( 2 )quod neste non te- 

10 mere alia quam domestica usus est, ab uxore et sorore et 
filia neptibusque confecta. 

Multa nunc etiam occursant ni uererer ne qui te for- 
tasse fastidio his affeci, cunta prosequendo conficiam. Vnum 
hoc nullo modo pretereundum reor, quod preclaros maxime 

15 ac uerendos principes facit, in quo tu quidem hortatore 
non indiges, uiros egregios ut honores tibique familiaris- 
simos efficias. In hoc enim per te ipsum adeo pronus es 
ut, contrarium facere si uelis , natura ipsa prohibeat: nichil 
autem fit melius quam quod duce fit natura. Efficax con- 

20 suetudo, efficax doctrina, efficacior natura est, omnes si 
iunguntur, efficacissime. Egregios autem uiros dico, quos 
e grege hominum uulgarium aliqua abstraxit excellentia, 
et uel iustitia insignis ac sanctitas, quod heu nostra etate 
perrarum est, uel rei militaris experientia ac doctrina uel 

25 literarum copia rerumque notitia singulares fecit. Quamuis 
autem plerique arbitrentur res bellicas maiores esse quam ur- 
banas , minuenda est iamen hec opinio , ut Officiorum primo 
ait Cicero (3) . Ponit exempla greca et latina, Themistoclem 

et 

et Solonem, Lisandrum et Ligurgum, et ex nostris Gaium 
Marium et Marcum Scaurum, Gneum Pompeium et-Quin- 
tum Catulum, Africanum minorem et Publium Nasicam, 
denique se ipsum homo glorie appetentissimus his exem- 
plis interserit. Nec iniuste tamen id quidem : sine dubio 3 
enim non plus egit Antonius dum armis et acie Catilinam 
fregit, quam Cicero ipse, dum coniurationem impiam alto 
consilio patefecit, et coniuratos oppressit in carcere. 

Et in hoc quidem urbanarum rerum studio literati ho 
mines excellunt. In hoc autem numero literatorum hominum 10 
magnum locum iurisconsulti tenent, utilissimi semper rei 
publice, si iuris notitie iustitie quoque amor et cultus ac- 
cesserit, et sint, ut Ciceronis utar uerbo^, non magis iuris 
consulti quam iustitie. Sunt enim qui ius atque iustitiam 
quam profitentur, oppugnant professionis sue nomine pror- 15 
sus indigni. Non enim satis est scire, nisi et uelis, et uo- 
luntas bona rectam scientiam comitetur. Talibus sane multi 
principum suum imperium exornarunt: Adrianus Iulio Cel- 
so , Saluio Iuliano, Neratio Prisco ;( 2 ) Antonius Sceuola ; (3) 
Seuerus Papiniano ; (4) Alexander Domitio Vlpiano , Fabio Sa- 20 
bino, Iulio Paulo alijsque compluribus. (5) His tu semper, 
quantum etas hec patitur, patrie tue studium honestasti . Sunt 
et literatorum species alie ex quibus et oportuna consilia spe- 
rari possunt et docta colloquia et, ut dicere solebat Alexan- 
der^ 6 ), fabule literate. Itaque et medicos et liberalium ar- 2 \ 
tium magistros ciuitate donasse Julius Cesar legitur(7). Qui- 

bus 

(1) Cf. Phii. IX. 5. 10. (2) Cf. Hist. Aug. I. 18. 1. 

(3) Cf. Hist. Aug. IV. 11. 10. (4) Cf. Hist. Aug. XIII. 68. 1. 

(5) Cf. Hist. Aug. XVIII. 68. 1. (6) Cf. Hist. Aug. XVIII. 34. 6, 
(7) Cf . Suet . , Div . Jul . 42 . 

bus omnibus haud dubie preferendi sunt qui eam, quam theo- 
logiam uocant, sacram scientiam profitentur, modo illam ab 
inanibus sophismatibus incorruptam seruent . 

Faciebat hoc autem princeps prudentissimus ut et literati 
5 homines libentius Rome essent, et ceteros ad studendum tanti 
spe premij inuitare[n]t . Erat enim cara res admodum ,ciui- 
litas tunc romana, unde et Paulo apostolo se romanum ci- 
uem asserenti tribunus in cuius iile potestate tunc erat, ait: 
Ego , multa summa ciuilitatem hanc consecutus sz/wC 1 ). Tu , uir 

io inclite , qui rem tantam dare non potes , hoc tantum prestabis , 
ut doctos honestisque studijs claros uiros loco ciuium tuo- 
rum habeas, et ciuili urbanitate prosequaris sic, ut urbem 
tuam uirorum illustrium incolatu studiumque iam uetustum 
renoues et exornes . Nichil enim eque eruditos homines 

15 allicit ac principum familiaritas atque dignatio. Familiam 
illam nempe clarissimam non tam x\ugustus Cesar imperio 
quam conuictu et morum comitate contraxerat. Habuit 
ergo in sodalitio Marcum Tullium Ciceronem primo, con- 
sequenter Asinium Pollionem , Valerium Messalam, Pa~ 

20 rium Geminum, florentissimos oratores: Publium quoque 
Virgilium, Horatium Flaccum, poetas egregios, ad quos 
sunt ipsius principis familiares epistole; quibus ille summus 
hominum mundi dominus duobus illis rusticanis mantuane 
et uenusine originis non se equat tantummodo, sed sub- 

25 mittit quodammodo, ne quem plebeie familiaritatis unquam 
pudeat, quam ingenium ac doctrina nobilitent. Quem pu- 
deret enim, queso, cuius Augustum non puduerit? Tuccam 
preterea et Vatum cremonensem habuit et Ouidium sulmo- 

nen- 

(1) Cf. Act. Apost. 22. 28. 

nensem, quamuis hunc ultimum suo indignum contubernio 
iudicans relegarit: habuit et Marcum Varronem doctissi- 
mum, utperhibent, romanorum historieque patrem Titum 
Liuium patauinum, qui tuus, nunc si uiueret, ciuis esset: 
habuit et alios multos, uno tempore non minus quam omni- 5 
bus romanis legionibus illustratus hoc doctorum hominum 
comitatu . Nam quid tantum sibi conferre potuerant uel 
triginta quinque tribus populi romani uel quadraginta qua- 
tor legiones bellatorum - tot enim habuisse illum inuenio 
quantum Virgilius solus contulit ad eternam famam? Vi- 10 
uit illa utique: cetera periere. Neque uero tantum ex Italia, 
sed ex Grecia quosdam quoque cesaree fama lenitatis alle- 
xerat. Nam quid , oro, bene meritis et insignibus uiris po- 
test esse iocundius quam sub iusto et miti principe ac 
fauorabili extimatore meritorum uitam agere? Vnde illud i> 
opinor, multos horum interdum tua e patria digressuros, 
ni tu illos tue notissime benignitatis uinclis astringeres. 
Laudo equidem et probo . Armati enim tibi ad horam utiles 
esse possunt et temporale obsequium prestare, literati au- 
tem et temporale consilium et mansurum nomen, insuper 20 
ascendendi ad superos rectum iter ostendere atque ascen- 
dentem lingue ulnis attollere aberrantemque retrahere. 

Sed iam satis est, uereorque ne nimium. Cogitaueram 
incipiens te in fine[m] ad corrigendos populi mores adhor- 
tari : nunc recogitans lmpossibile prorsus esse quod molior, 25 
nec unquam legum presidio fieri potuisse nec regum, pro- 
positum intermisi. Impossibilium nempe deliberatio uana 
est; uerumtamen populi mos est unus, quem dissimulare 
non possum, quominus te non modo exhorter, sed obte- 
ster; ut morbo publico dexteram tue correctionis admo- 30 

ueas 

ueas. Necdicas: hoc quod corrigi postulas, non est patrie 
mee proprium, sed commune urbium multarum. Pertinet 
enim ad decorem tuum, ut, sicut tu adeo multa singularia 
recepisti , quibus inter coetaneos tuos excelleres , sic patria 

5 tua singulare aliquid a te recipiat, unde excellat inter pro- 
ximas ciuitates . 

Nosti quidem, uirorum optime, in ueteribus sacris 
literis ita scriptumW; omnes morimur ; in recentioribus au~ 
tem ita( 2 ): statutum est hominibus semel mori ; in secularibus 

10 demum ita: moriendum esse certum esf : et id incertum an 
hoc ipso diete); quod, etsi nusquam esset scriptum, non 
minus ideo certum esset, natura nos identidem admonente. 
Nunc uero an natura ipsa an consuetudine in naturam 
uersa nobis accidit ut nostrorum mortes sine dolore et ge- 

15 mitu uix feramus, et eorum exequias sepe tristi uocifera- 
tione prosequamur, quem morem uix tam usquam alibi 
radicatum quam in patria tua uidi. Moritur aliquis seu ple- 
beius ille seu nobilis - quod ad hoc enim attinet, nichil 
refert, quia non minus, sepe etiam magis, plebeiorum 

20 quam nobilium animi quatiuntur affectibus et quod deceat 
minus uident - mox ut is spiritum emisit, dolor immodicus 
atque ingens fletus exoritur. Hunc ut inhibeas, non peto. 
Esset enim longe difficile et fortassis impossibile homini, 
et si Ieremias propheta dicat (4) : Nolite flere mortuum , 

25 neque lugeatis super eum fletu et poeta magnus Euripides in 
Tresphonte scribat decere, consideratis presentis uite malis, 
ut in ortu nostrorum lugeamus in obitu gaudeamusW. 

Sed 



(i)Cf. II.Reg. 13. 14. (2) Cf. Hebr.9. 27. (3)Cf.Cic.,Tusc. I.48. 115. 
(4) Cf. Cic, Cato 20. 47. (5) Cf. 22. 10. 

Sed hec sententia nimis philosophica paucissimis nota est, 
uulgo autem prorsus inopinabilis et inaudita. Quid peto 
igifur dicam . Effertur funus, matrone cateruatim prodeunt 
in publicum uicosque et plateas altis complent incondi- 
tisque clamoribus, ut siquis rei nescius interueniat, facile 5 
possit aut illas in furorem uersas aut urbem captam ab 
hostibus suspicari . Inde, ubi ad templi fores est peruen- 
tum, geminatur fragor horrisonus et, ubi Cristo laudes 
cani siue pro defuncti anima deuote preces uel submissa 
uoce uel in silentio fundi debent, illic meste reboant que- 10 
rele et femineis ululatibus altaria sacra pulsantur, quia sci- 
licet mortuus sit mortalis. Hunc morem , quia graui et 
nobili contrarium politie tuoque regimine indignum, censeo 
ut emendes, non tantum consulo, sed, si licet, obsecro. 
Iube ne qua prorsus hanc ob causam pedem domo efferat: 15 
si flere miseris dulce est, quantumlibet domi fleat, faciem 
publicam non contristet. 

Dixi qccg plura fortasse quam debui, sed pauciora 
quam uolui. Si in alterutro sit erratum , da ueniam, uir 
illustris, et boni consule diuque feliciter rem publicam rege 20 
et uale. 



Arquade iiij Kalendas decembres , 

£0 jmo^ w/ superuacuum /w superuacuam mutato . 

p. 6. 12. audientum V — 19. aud .] aut uid. a<M. LMF — 21. erat] esset 
LMV. 

p . 7 . 2 . auidus M. 

p. 8. 4. enim alterum] autem LMV — 20. nec] et N — 25 . imbecillum LMF. 

p. 9. 2. firmantibus 1/01, correxi — 3. quatitur M — n. Emn. L — 
13. ad] at LM — 18. nichil 1501, correxi; cf. p. 23. 26. 

p. io. 5. supremo LMV — 9. omne] add. genus et omne N — 13. per- 
derent LMV — 16. uiolentiam 1501 — 18. nimis V — 21 . posset 
# (?) F - £11 . igit. LMV. 
p. 11. 2. Et] Quod N — 3. possunt iV — 17. ut] quod AT — 19. uerus 
IM, F />.<;. — 21. grata F - est iVLJ 7 — 22 . Id ut LilfF — 
29. Nam] «rfrf. et LMV. 
p. 12. 2. Audebo LMV — 8. filij] ciues V. 

p. 13. 8. Quis] cuius N fortasse recte — 10. Quod] quam LMV — 20. et 
quasi] siue LMV; expir. et qua . seclusi ego — 22. tumul. MV — 
23 . Vespes. N. 
p. 14. 21. Antonius hic O rjoi quam semper , ut dixi , scripturam seruaui ■-- 

23. se] flrfrf. illo LMF — 26. nec] ac AT. 
p. 15 . 1 . sapiens uir LMV — 3 . cum] tum LM — 6 . extimatoribus LMF — 

7. quando] quia M — 9 . in 0/«. LMF - hostium O. 
p. 16. 7. at IMr — 28. melioribus V. 
p. 17. 15. tibi etiam LMV . 

p. 18. 24. quid.] qualis JV — 27 . insignis O ijoi, correxi . 
p. 19. 6. quoque AT - gruni . LM — 17. pene iam LMV — 20. renouan- 

dum LM. 
p. 20. 1. honorabilis ijoi — 4. dicat IMF — 16. prox. sicc. LMV ~~ 

26. tam om. N. 
p. 21. 4. indicat ZMF — 9. promptinas A r LF promptians M pomptias i;oj 
— 13. promtine N promptine L promptiue V proromptiue M pom- 
ptie 1701 — 16. ut, om. que N. 
p. 22. 11. adriano hic O quam scripturam, ut dixi , semper sum secutus — 
15. esse non LMV - aga N agam LMV rjor, correxi - 16. enim 
otn. N — 21. si] etsi LMV — 27. sed om. LMV . 
p. 23. 5. Vespes. iV — 6. publica L — 9 . ac A^ atque L — 20. presi- 

dentum M. 
p. 24. 23. magis 0, corr . 1501 . 
p. 25 . 21 . et genti M. 

p. 26. 3.deglutireLF — 9. Antoninum M— 23. humilitatem L — inclinat I. 
p. 27. 5. optato LAfr — 6. et ow. V — 8. fer et O ijor, correxi . — 
11. et contra iV — 15 . leuius NMV fortasse recte -—18. non tam L. 
p. 28. 19. enutriet LV — 23 . Reueia dom . uiam tuam et spera £MF Vulg. 
p. 29. 5. diff.] add. est LMF — generos. LMV — 23. fu. bon . prin. M 

— 25. nec-nec] non-non LMV . 

p. 30. 6. publici L — uitandique om. N — 12. ad] quoad A7". 

p. 31. 1. epic. Zr -~ 16. Et] sed LF — 17. est om . M~ 19. dyocl. L. 

p. 32. 10. en.] tamen N ~~ 13. promorant M — 21 . in] etiam M. 

p. 33. 7. antonino L . 

p. 34. 3. den.] uero AT — 21 am. hon. LMV — 24 nec metu om. AT. 

p. 35. 1. Et in Cristo sese amantium om. LMV Vulg . — 4 . ill . am.ic. LV 

— 13. illam om. N — ij nullum N— loc.habet LMV — 19. discept. 
LM. 



p . 36 . 4 . tam . h .] hoc iam ciictis LMV — 22 . gaudio LMV — 26 . Sunt qui - 

quantum iilud (p. 41. 13) om . N. 
p. 37. 13. est om. M — 14. comm. M — 19. eliog. L — 26 . his Af. 
p. 38. 7. ergo om. L — dyocl . M — 20 . dominij M — 23. Macedonum L. 
p. 39. 14. esse LAfF i/or, s*c/^ ^0—15. sis diues F — 24 . nudum 

om. LV . 
p. 40. 14. quidem LA4T ijoi, cowja — 22. teque] quae sequuntur desunt 

in L usque ad quia non (p. 46. 19) 
p. 41. 13. quod] *n«/«7 rursus N — 18. placet LMF. 
p. 42. 1. uestitum JV — 9. domino om. A 7 — 14. max - ac l memorie iV 

— 18. fac. om. V — iQ. est nat. M — 21. iungantur MV — • 

22. hom .] omnium N. 
p. 43. 1. Lig. NMV. — 9. in om. M — 16. enim om . M. 
p. 44. 6. inuitarent NMV 1/01, corrm — 7 • ego ait MF — 9. tantum] 

saltem MV — 19. Parium NMV i$oi; sed ei Varius nomen fuit . 
p. 45. 24 in finem NMV 1501, correxi . 
p. 46. 7. uirum VT; cf. p. 44- *3- — *9- 4 uia n H ™ m ' 5 ///a '^ 7 L ~~ 

24. ieiunias M yeromias L — 25 . super 6m . N — 26 . Tresph . 1501 

pro Cresph. 
p. 47. 1. proieiica N — 20. denique N. 

Huius libelli CCCL exemplaria inpressa sunt non ueno 

proposita quae anno ineunte DCCI a Studio condito 

Maria Papafaua de Carraria domi suae a. d. 

XVII kal. Iun. uesperi Patauinis professo- 

ribus muneri dedit et legatis qui ex 

toto terraruni orbe conuenerant 

ut ahnae Vniuersitati gratu- 

larentur . 

